b'\n_START_ARTICLE_\nAudie Leon Murphy\n_START_SECTION_\n\xc5\xbdivljenjepis\n_START_PARAGRAPH_\nRodil se je v revno dru\xc5\xbeino 12 otrok. O\xc4\x8de jih je zapustil in mati je umrla, ko je bil star 17. Sam je nato delal, da je skrbel za 5 bratov in sester, ki so ostali doma. Zaradi hudega pomanjkanja se je odlo\xc4\x8dil pridru\xc5\xbeiti oboro\xc5\xbeenim silam ZDA._NEWLINE_Sprva se je \xc5\xbeelel pridru\xc5\xbeiti korpusu mornari\xc5\xa1ke pehote ZDA, a so ga zavrnili, ker je bil visok le 165 cm; tako se je 30. junija 1942 pridru\xc5\xbeil kopenski vojski ZDA. Poslan je bil v Camp Wolters (Teksas), kjer je opravil osnovno urjenje._NEWLINE_Od oktobra 1942 je slu\xc5\xbeil v \xc4\x8deti K, 385. pehotni polk (Fort George G. Meade, Maryland), nakar so 8. februarja 1943 zapustili ZDA in odpluli proti evroafri\xc5\xa1kem boji\xc5\xa1\xc4\x8du druge svetovne vojne. 13. oktobra 1944 je bil \xc4\x8dastno odpu\xc5\xa1\xc4\x8den iz KOV ZDA kot \xc5\xa1tabni vodnik \xc4\x8dete B 15. pehotnega polka) in bil naslednji dan sprejet kot poro\xc4\x8dnik (to povi\xc5\xa1anje je bil t. i. bojni \xc4\x8din zaradi izkazanega juna\xc5\xa1tva in vodstvenih sposobnostih)._NEWLINE_Nato je slu\xc5\xbeil kot poveljnik voda in \xc4\x8dete v 15. pehotnem polku do avgusta 1945. Po vrnitvi v ZDA (junij 1945) je bil poslan v Fort Sam Houston (Teksas), kjer je bil 21. avgusta istega leta sprejet v korpus rezervnih \xc4\x8dastnikov ZDA in 21. septembra odpu\xc5\xa1\xc4\x8den iz stalne sestave ter preme\xc5\xa1\xc4\x8den v rezervno. Nato je slu\xc5\xbeil v nacionalni gardi Teksasa, nakar je bil preme\xc5\xa1\xc4\x8den v rezervo KOV ZDA, v kateri je slu\xc5\xbeil do svoje smrti._NEWLINE_Leta 1949 je napisal avtobiografijo V pekel in nazaj, ki je takoj postala nacionalna knji\xc5\xbena uspe\xc5\xa1nica (national bestseller)._NEWLINE_Nato je podpisal pogodbo s Universal Studios, za katere je odigral v 44 filmih. Tako je leta 1955 odigral glavno vlogo v filmu V pekel in nazaj._NEWLINE_Poleg uspe\xc5\xa1ne filmske kariere je uspel tudi na country sceni kot dober pevec ter \xc5\xa1e bolj\xc5\xa1i pisec besedil. Kljub temu ga je mu\xc4\x8dil posttravmatski stresni sindrom (PTSD), kar se je kazalo v \xc5\xa1tevilnih odvisnostih, depresij in nespe\xc4\x8dnosti._NEWLINE_Umrl je 1971 v letalski nesre\xc4\x8di, ko je letalo, ki ga je sam pilotiral, v gosti megli strmoglavilo. Pokopan je na pokopali\xc5\xa1\xc4\x8du Arlington._NEWLINE_1996 je zvezna dr\xc5\xbeava Teksas razglasila njegov rojstni dan, 20. junij, kot \xc2\xbbDan Audieja Murphyja\xc2\xab. Istega leta je bil posmrtno sprejet v Western Performers Hall of Fame pri Nacionalnem kavbojskem in zapu\xc5\xa1\xc4\x8dini Zahoda muzeju (Oklahoma City, Oklahoma). To je leta 1999 storil tudi teksa\xc5\xa1ki guverner George W. Bush._NEWLINE_Za njegove zasluge v filmski industriji je dobil zvezdo na Hollywood Walk of Fame pri \xc2\xbb1601 Vine Street\xc2\xab._NEWLINE_2000 je bil njegov portret prikazan na ameri\xc5\xa1ki po\xc5\xa1tni znamki za 33 centov. Po njem je bila tudi poimenovana \xc5\xa1ola \xc2\xbbAudie Murphy Middle School\xc2\xab\xc2\xa0(Fort Hood, Teksas).'